Hagur Arma ehf. , stærsta leigufyrirtækis landsins í byggingargeiranum , hefur vænkast verulega undanfarin ár samhliða uppgangi byggingargeirans . Armar högnuðust um 445 milljónir króna á síðasta ári og 383 milljónir árið 2017 . Rekstrartekjur félagsins hafa ríflega tvöfaldast á síðustu fjórum árum og námu tæplega tveimur milljörðum króna . Eigið fé félagsins hækkaði úr 363 milljónum króna í tæplega 1,4 milljarða króna á árunum 2015 til 2018 . Arðsemi eigin fjár hefur verið á bilinu 68% til 38% á hverju ári á sama tímabili . Arðsemi heildareigna hefur hækkað úr 8% árið 2014 í 14% á síðasta ári . Einn krani fyrir 20 árum Fyrirtækið hóf störf árið 1999 með kaupum á einum glussakrana en er í dag með yfir 400 tæki í útleigu . „ Við byrjuðum mjög smátt , bara á einum krana . “ Fyrirtækið bætti svo við sig tíu vinnulyftum árið 2001 . Ekki hafi endilega verið stefnt að því í upphafi að fyrirtækið yrði jafn umsvifamikið og raun ber vitni . „ Þetta var tilviljun að einhverju leyti . Það má segja að þessi sýn á fyrirtækið eins og það er í dag hafi komið á árunum 2004 til 2006 . “ Nánar er fjallað um málið í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .